Document ID: 32013R0103

VYKONÁVACIE NARIADENIE KOMISIE (EÚ) č. 103/2013
zo 4. februára 2013,
ktorým sa mení a dopĺňa nariadenie (ES) č. 786/2007, pokiaľ ide o názov držiteľa povolenia na prípravok endo-1,4-beta-mananáza ES 3.2.1.78 (Hemicell)
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
keďže:
(1)
Spoločnosť ChemGen Corp. predložila v súlade s článkom 13 ods. 3 nariadenia (ES) č. 1831/2003 žiadosť, v ktorej navrhuje zmenu názvu držiteľa povolenia v nariadení Komisie (ES) č. 786/2007 (2) týkajúcom sa 10-ročného povolenia na prípravok endo-1,4-beta-mananáza ES 3.2.1.78 (Hemicell), ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“.
(2)
Žiadateľ tvrdí, že spoločnosť ChemGen Corp. prešla s účinnosťou od 10. februára 2012 do vlastníctva spoločnosti Eli Lilly and Company Ltd., ktorá v súčasnosti vlastní práva uvádzania uvedenej doplnkovej látky na trh. Žiadateľ na podporu svojej žiadosti predložil príslušné údaje.
(3)
Navrhovaná zmena podmienok povolenia je výhradne administratívnej povahy a nezahŕňa nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
(4)
Aby spoločnosť Eli Lilly and Company Ltd. mohla využívať svoje práva uvádzania uvedenej doplnkovej látky na trh, je potrebné zmeniť podmienky príslušného povolenia.
(5)
Nariadenie (ES) č. 786/2007 by sa preto malo zodpovedajúcim spôsobom zmeniť a doplniť.
(6)
Keďže bezpečnostné dôvody si nevyžadujú bezprostredné uplatňovanie zmeny a doplnenia zavedených týmto nariadením do nariadenia (ES) č. 786/2007, je vhodné stanoviť prechodné obdobie, počas ktorého sa môžu spotrebovať existujúce zásoby.
(7)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
V stĺpci 2 prílohy k nariadeniu (ES) č. 786/2007 sa slová „ChemGen Corp., zastúpená spoločnosťou Disproquima S.L.“ nahrádzajú slovami „spoločnosť Eli Lilly and Company Ltd.“.
Článok 2
Existujúce zásoby doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. februára 2013

Labels: 3
17
4
6